##### PREDLAGATELJ: NADZORNI ODBOR OBČINE ŽIROVNICA

## PRISTOJNOST: OBČINSKI SVET OBČINE ŽIROVNICA

#### PROGRAM DELA NADZORNEGA ODBORA ZA LETO 2018

Na podlagi 38. člena Statuta Občine Žirovnica (Uradni list RS, št. 23/99, 55/11-UPB1, 76/12, 19/13, 50/14, 85/16 in 7/17), Občinskemu svetu Občine Žirovnica, v seznanitev posredujem Program dela Nadzornega odbora Občine Žirovnica za leto 2018.

Nadzorni odbor je Program dela nadzornega odbora za leto 2018 sprejel, na svoji 19. redni seji dne 25.1.2018.

Skladno z določili 38. člena Statuta Občine Žirovnica nadzorni odbor sprejme letni program svojega delovanja s katerim seznani župana in občinski svet. V letnem programu določi nadzorovane osebe, predmet in obseg nadzora, predviden čas izvedbe nadzora, člana ali člane, ki bodo izvedli nadzor in lokacijo nadzora (na sedežu nadzorovane osebe ali na sejah).

Številka: 011-0002/2014

Datum: 25.1.2018

Pripravila: Petra Žvan, univ.dipl.ekon.

**Dr. Božidar Brudar**

**Predsednik**

Priloga: Program dela NO za leto 2018

p

Dopisg1

## Breznica 3, 4274 Žirovnica

tel.: 04 5809 100, fax: 04 5809 109

**NADZORNI ODBOR**

Številka: 011-0002/2010

Datum: 25.1.2017

Nadzorni odbor Občine Žirovnica je na podlagi določil 38. člena Statuta občine Žirovnica (Ur. l. RS št. 23/99, 71/01 in 109/1, UVG, št. 34/04, 17/05, Ur. l. RS št. 39/06, 61/07 in 98/09) in Poslovnika o delu nadzornega odbora na 19. seji dne 25.1.2018 sprejel

**PROGRAM DELA NADZORNEGA ODBORA OBČINE ŽIROVNICA**

**ZA LETO 2018**

**UVOD**

Naloga Nadzornega odbora je neodvisen in nepristranski pregled področij nadzora, katerega ugotovitve bodo služile Občini Žirovnica za izboljševanje njenega poslovanja in večanje smotrnosti delovanja na področjih gospodarnosti, učinkovitosti in uspešnosti. Pri tem bo načela smotrnosti Nadzorni odbor upošteval tudi pri svojem delovanju.

Statut Občine Žirovnica v 33. členu določa naloge nadzornega odbora, ki so:

* nadzor nad razpolaganjem s premoženjem občine,
* nadzor namenskosti in smotrnosti porabe proračunskih sredstev,
* nadzor finančnega poslovanja porabnikov občinskega proračuna.

**NAČRT IZVEDBE NADZOROV V LETU 2018**

Pri izvajanju nadzora Občine Žirovnica bo Nadzorni odbor zasledoval naslednje cilje:

Ugotavljanje zakonitosti nad porabo proračunskih sredstev Občine Žirovnica v letu 2018 ter skladnost porabe s sprejetimi predpisi in sklepi organov občine.

Učinkovitost pri uresničevanju ciljev in prednostnih usmeritev postavljenih v Razvojnem programu Občine Žirovnica 2009 do 2016 z elementi do leta 2020.

Gospodarnost in smotrnost porabe proračunskih sredstev na področju posameznega načrtovanega nadzora.

V skladu z zgoraj navedenimi pristojnostmi, predlogom proračuna za leto 2018 in ostalimi aktivnostmi Občinskega sveta občine bo Nadzorni odbor izvajal nadzor na naslednjih področjih:

|  |  |  |  |
| --- | --- | --- | --- |
| PREDMET NADZORA | ZAHTEVNOST | TERMIN | NOSILCI |
| OB000-07-0029 Kanalizacija Breg | Zahteven nadzor | 1. kvartal 2018 | vsi člani NO |
| OB192-16-0001 Čebelarski turizem/Čebelji park | Zahteven nadzor | 2. kvartal 2018 | vsi člani NO |

Projekt Kanalizacija Breg se je začel v letu 2017 in se bo predvidoma dokončal v letu 2018. V letu 2018 bi izvršili nadzor nad tem projektom v obsegu, v katerem je bil izveden v letu 2017. Ta prva faza nadzora večletnega projekta bo služila za učinkovitejše delo pri drugi fazi nadzora v letu 2018.

Podobno velja za nadzor projekta Čebelji park. Tudi ta bo trajal več let. V letu 2018 bi izvršili nadzor nad tem projektom v obsegu, v katerem je bil izveden v letu 2017 in prvi polovici leta 2018.

Oba projekta sta dokaj zahtevna in draga. Prepričani smo, da bo tudi NO v sestavi po občinskih volitvah moral nadaljevati z obema nadzoroma, saj gre za zelo velika finančna sredstva

Pri posameznih predmetih nadzora bo Nadzorni odbor v obeh primerih pregledal sledeče vsebine nadzora:

* pregled dokumentacije za celoten projekt
* pregled postopka pridobivanja izvajalcev, poteka izvajanja v primerjavi s predračunom in način plačevanja projekta od začetka do konca.

Gradnja kanalizacije na Bregu in Čebeljega parka: pregled potrebnih dokumentov, rezultatov javnega razpisa za izvedbo del, potek del glede na predračun in časovne termine, način plačevanje izvršenih del. Nadzorni odbor bo imel v letu 2018 predvidoma 4 seje.

Nadzorni odbor bo spremljal in se seznanjal z vsebino gradiv za OS, kjer bo pozornost usmerjal v finančne programe in aktivnosti na področju porabe proračunskih sredstev.

Glede na zahtevnost področja nadzora bodo na sejah lahko sodelovali tudi strokovnjaki in izvedenci s posameznih področij, ki bodo o posameznih vprašanjih podali svoje mnenje in predloge.

**Dr. Božidar Brudar**

**Predsednik**